钦定古今图书集成/明伦汇编/闺媛典/第260卷 > 蒋之琬妻张氏
## 钦定古今图书集成/明伦汇编/闺媛典/第260卷 > 蒋之琬妻张氏

按《海宁县志》：“张氏，邑庠生蒋之琬妻。年二十馀而寡，
二子尚襁褓，氏悉鬻所存奁资，内供舅姑，外礼师傅。
夫之诸弟众析产，辄推腴取瘠，人告乏绝者必赈之。
有佃负租将卖妻以偿，悉蠲之，召其妻还。年七十将
卒，先十日毕，呼儿孙诸妇遍告诫，然后瞑目。唯以禁
佛事、薄衣衾及时埋葬为嘱。崇祯九年，县令旌之。”